ועדת הכספים, כנסת 20, פרוטוקול מספר 799, 2017-08-06 11:30

משה גפני: אני פותח את ישיבת ועדת הכספים.

משה גפני: על סדר-היום: שינויים בתקציב לשנת 2017.

מיקי רוזנטל: יש לנו עניינים עם האוצר ואנחנו צריכים בדיקה לעומק עכשיו.

מיקי רוזנטל: כל דבר זה בדיקה לעומק.

מיקי רוזנטל: אני מתחיל עם העודפים, אני לא רוצה לעכב את החינוך.

מיקי רוזנטל: בקשה מספר 20011.

<דני לוברבוים: אני רפרנט חינוך באגף התקציבים.

<דני לוברבוים: הפניה התקציבית נועדה להעברת עודפים מחויבים משנת התקציב 2016 לשנת התקציב 2017 בסך של 340,717 מיליון שקלים לתכניות תקצוב הבאות: לפעילויות מטה מרכזיות 27 מיליון, לקידום ילדים ונוער כ-40 מיליון, להארכת יום הלימודים כ-20 מיליון ולתכנית תקשוב טכנולוגיה מדעים במערכת החינוך כ-42 מיליון.

<דני לוברבוים: יש לכם את כל הפירוט, אם תרצו שאלות נוספות.

מיקי רוזנטל: יש לי שאלה לגבי מנהלת הטיולים.

מיקי רוזנטל: מנהלת הטיולים זה הנסיעות לפולין או טיולים בארץ?

<דני לוברבוים: לא, טיולים בארץ.

מיקי רוזנטל: היה איזה פרסום שלכם והמשטרה גם בדקה תיאומים לגבי נסיעות לפולין.

מיקי רוזנטל: זה לא זה?

מיקי לוי: לא, זה הממונה על ההגבלים העסקיים.

משה גפני: יש בעיות?

משה גפני: תגידו לי.

מיקי רוזנטל: אנחנו בודקים את המספרים.

משה גפני: אני רוצה שתדעו שעיכבתי פה את החינוך.

משה גפני: באחת הישיבות הקודמות אישרנו העברות לשיפוצים בבתי הספר ורק החלק של החינוך העצמאי לא בוצע עד לרגע זה.

משה גפני: אמר לי משה שגיא שזה כן מתבצע.

משה גפני: אני לא רוצה לעכב אותו בגלל שמשה שגיא הוא איש מקצוע, הוא עושה את עבודתו.

משה גפני: אני רוצה להעביר את העודפים.

משה גפני: אני אגיש על זה רביזיה לכמה ימים כי אני רוצה לראות שזה באמת מתבצע, אבל אני לא רוצה שהוא יבוא עוד פעם, אני רוצה לאשר את זה.

משה גפני: אלא אם כן אתם אומרים שיש לכם בעיות עם זה.

מיקי רוזנטל: לא, אני בודק.

מיקי רוזנטל: בדקתי כמה דברים ובינתיים אין לי הערות.

משה גפני: יש פה שני עודפים של חינוך.

מיקי רוזנטל: אני רואה.

משה גפני: תבדקו עוד פעם.

משה גפני: משה, יש איזה דברים מיוחדים בעודפים האלה?

משה גפני: אני לא מסתבך עם זה?

<משה שגיא: לא.

משה גפני: תגידו מה הבעיה.

מיקי רוזנטל: לא הספקתי.

מיקי רוזנטל: בדרך כלל אני בא מוכן אבל לא הספקתי אז אני אמנע.

משה גפני: אפשר לסמוך עם משה.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצבעה בעד – רוב נגד – אין נמנעים – 1 בקשה 200011 אושרה.

משה גפני: הבקשה אושרה.

משה גפני: אני מגיש על זה רביזיה לכמה ימים.

משה גפני: בקשה מספר 20012 זה אותו דבר.

<דני לוברבוים: זה גם עודפים מחויבים.

<דני לוברבוים: יש איזה עניין חשבותי אז צריך להעביר אותם בנפרד.

<דני לוברבוים: זה על-סך 13,345 מיליון.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: הצבעה בעד – רוב נגד – אין נמנעים – 1 בקשה 200012 אושרה.

משה גפני: הבקשה אושרו, הגשתי רביזיה על שתיהן.

משה גפני: משה, אני אהיה איתך בקשר.

משה גפני: עכשיו אנחנו עוברים לפניות.

משה גפני: יש פניה של חינוך?

<משה שגיא: לא.

משה גפני: פניות 58 עד 59.

<יובל טלר חסון: אני רפרנט שיכון.

משה גפני: מיקי, תדעו שקשה להיות חרדי במדינה הזאת, בסוף בסוף אחרי הכותרות.

משה גפני: אנחנו מאשרים פה 100 מיליון שקלים לשיפוצים של בתי ספר לפתיחת שנת הלימודים.

משה גפני: עד לרגע זה החלק האחוזי שלנו לא עבר.

מיקי לוי: בפעם הקודמת הבאתם דוגמאות.

משה גפני: אישרו את זה וכולנו הצבענו בעד אבל עד לרגע זה זה לא מבוצע - רק שלנו.

מיקי לוי: זה לא בסדר.

מיקי רוזנטל: דיברתי איתך גם לגבי בתי העלמין.

מיקי רוזנטל: אמרנו שנקיים על זה דיון.

משה גפני: אני אקיים דיון.

משה גפני: זה סיפור לא פשוט.

מיקי רוזנטל: הבטחת לי שתקיים דיון.

מיקי רוזנטל: אני מקבל הרבה תלונות.

מיקי רוזנטל: זה דורש טיפול שלנו.

משה גפני: אתה יודע כמה משרד האוצר השקיע בקבורה הרוויה?

מיקי רוזנטל: אין לי מושג.

משה גפני: אני רוצה שהם יבואו ויגידו.

מיקי רוזנטל: אני לא יודע, אני אומר לך שיש בעיה עם זה.

משה גפני: אני יודע, אני מסכים.

משה גפני: קיבלת מכתב שאני מבקש לקיים דיון על כל הנושא של הקבורה במדינת ישראל.

משה גפני: זה לא נושא של חרדים וחילוניים.

משה גפני: מיקי, אני מסכים איתך.

מיקי לוי: תדע לך שאני מתחרט שהסרתי את הרביזיה של משרד החוץ.

מיקי לוי: בסדר, אין בעיה.

מיקי לוי: ביום ראשון אני צריך לטוס ולתת שלוש הרצאות בירושלים ומה קרה בנושאים האחרונים פה.

מיקי לוי: ביקשתי באופן מיוחד ועדת חריגים לגבי הדרכון שלי.

מיקי לוי: אני מחכה ועוד חמישה אני רוצה לטוס.

מיקי לוי: זה לא לפאן, אני צריך לעבוד.

מיקי לוי: אין בעיה.

משה גפני: פניה 58 עד 59 – שירותי דת.

<יובל טלר חסון: אני רפרנט שיכון באגף התקציבים.

מיקי רוזנטל: זה לא רק הקבורה, הם גם לא עומדים בתמ"א.

משה גפני: אני מקיים את הדיון הזה.

מיקי רוזנטל: לא מקצים שטחים לבתי קברות.

מיקי רוזנטל: נורא ואיום, מה הדבר הזה?

מיקי לוי: למה אמיר חותם, הוא כבר איננו?

<יובל טלר חסון: אני אסביר.

<יובל טלר חסון: הפניה נועדה נשלחה לוועדה כבר לפני כחודש.

משה גפני: אף אחד לא אשם בזה, רק אני.

<יובל טלר חסון: לא אמרתי אשמה.

<יובל טלר חסון: הפניה נועדה לתקצוב הוצאה על-סך של כ-28 מיליון שקלים וכ-15 מיליון שקלים בהרשאה להתחייב, כאשר מתוכם תקצוב הרשאה להתחייב בסך של כ-15 מיליון שקלים לטובת תגבור תקציבי פיתוחו של בתי עלמין קטנים ובתי עלמין אזרחיים.

<יובל טלר חסון: כמו כן העברה ממשרד לפיתוח נגב והגליל לצורך הנגשה של קברי צדיקים.

<יובל טלר חסון: תקצוב הוצאה על-סך של כ-12 מיליון שקלים לטובת השלמת מימון לפעולות שביצע המשרד במסגרת ההילולה.

<יובל טלר חסון: תקצוב הוצאה בסך של כ-7.5 מיליון שקלים - - -

משה גפני: ההילולה של שמעון בר יוחאי, בגלל שמאשמים אותי – שר התחבורה אמר שאני לא מגיע לשם.

מיקי לוי: אני יודע שאתה לא מגיע להילולה אלא רק בזמנך החופשי.

משה גפני: להילולה אני לא מגיע, אבל אני מגיע כל הזמן.

<יובל טלר חסון: ועדת הפנים הגיעה בשבוע האחרון.

משה גפני: כן, אבל אני מבקש שלא יגידו עלי שאני לא מגיע לקבר הרשב"י.

משה גפני: נכון שביום ההילולה אני לא בא.

משה גפני: אני כן בא לשם.

משה גפני: ששר התחבורה לא יגיד עלי דברים כאלה.

משה גפני: אה, אתה לא ממשרד התחבורה, סליחה.

<יובל טלר חסון: תקצוב הוצאה בסך של כ-7.5 - - -

משה גפני: הוא אמר בראיון לעיתון חרדי|: מה גפני רוצה ממני, הוא לא בא בכלל להילולה.

<יובל טלר חסון: 7.5 מיליון שקלים למימון פעולות פיקוח ובקרה במועצות הדתיות ומימון תכניות הבראה במועצות הדתיות.

<יובל טלר חסון: .

<יובל טלר חסון: 9.5 מיליון שקלים לטובת תגבור תקציבי תפעול ומחשוב בתקציב המשרד והרבנות הראשית.

מיקי לוי: זה 29 מיליון סך הכול?

<יובל טלר חסון: 28 זה העברה.

משה גפני: אני מבקש שתודיעו לאלה שאחראים על קבר הרשב"י שאני בעד לאשר להם.

משה גפני: התקשר אלי ראש עיריית אילת.

משה גפני: הוא התקשר ביום שישי שנבוא לשם.

<יובל טלר חסון: ועדת הפנים היתה לפני שבוע.

מיקי לוי: ועדת הפנים כבר פעם עשירית באילת.

משה גפני: פניות 58 עד 59, מי בעד אישור הפניות?

משה גפני: הצבעה בעד – רוב נגד – אין נמנעים – 1 פניות 58 עד 59 אושרו.

משה גפני: הפניות אושרו.

משה גפני: פניות 80 עד 81.

<עידו סופר: אני רפרנט תעשיה ומסחר באגף התקציבים.

<עידו סופר: הפנייה נועדה להגדלת התקציב ב-4,700,000 שקלים בהוצאה ו-99,855,000 בהרשאה להתחייב.

<עידו סופר: עיקרי השינויים: הרשאה להתחייב בסך 38,155,000 למימון פעילות התקינה.

<עידו סופר: יש כאן מעבר משיטת תקצוב מזומן להרשאה להתחייב על-מנת להפחית את סך העודפים.

<עידו סופר: 30 מיליון שקלים עבור תשתית המחשוב הנדרשת עבור הרפורמה.

<עידו סופר: הרשאה להתחייב בסך 25,000 שקלים במסגרת המסלול לסיוע לחיבור מפעלים לגז טבעי.

<עידו סופר: למעשה, הביקוש מצד מפעלי התעשייה היה הרבה יותר גבוה ממה שצפתה היחידה ולכן התבקשנו לסייע בהגדת התקציב.

<עידו סופר: בשורה משמחת.

<עידו סופר: מעבר לכך, 6,700,000 שקלים לפיתוח כלים דיגיטליים במשרד, שזה גם בהחלט חשוב.

<עידו סופר: העברת תקציב בסך 4,700,000 בהוצאה מהמשרד להגנת הסביבה למשרד הכלכלה להקצאה ייעודית לעידוד בנייה ירוקה במסלול התייעלות אנרגטית.

מיקי לוי: על הסעיף הזה אני לא מתנגד.

מיקי לוי: אני מציע לאדוני לא להעלות את זה כי אנחנו נצביע נגד וזה יפול.

<עידו סופר: למה?

מיקי רוזנטל: בגלל הבקבוקים.

<עידו סופר: אני אסביר.

מיקי רוזנטל: אנחנו רוצים להקים מפעל בארץ - - -

<עידו סופר: חברי הכנסת לוי ורוזנטל.

<עידו סופר: מעבר לכך שהיועץ המשפטי של משרד האוצר הוציא מכתב חריף שדיבר על-כך שאין להתנות את הדברים, אני רק רוצה להגיד ברמה - - -

מיקי רוזנטל: מה, אתה השתגעת?

מיקי רוזנטל: אתה נורמלי?

מיקי לוי: עכשיו אני מצביע נגדכם.

מיקי לוי: אתם אל תאיימו עלינו.

מיקי לוי: תעלה את זה להצבעה, תעלה את זה להצבעה.

מיקי לוי: אתם אל תאיימו עלינו.

מיקי לוי: אתם כנראה לא יודעים את מגבלות הכוח שלכם.

מיקי רוזנטל: אנחנו רוצים להצביע.

<עידו סופר: אני רוצה לומר - - -

מיקי רוזנטל: לא, לא, עזוב אותך.

מיקי לוי: היועץ המשפטי, עכשיו נבהלנו.

מיקי רוזנטל: אנחנו מבקשים להצביע.

מיקי לוי: תעלה להצבעה אדוני.

<קריאה: למה המשרד אשם?

מיקי רוזנטל: אנחנו מבקשים להצביע, אדוני.

משה גפני: הבנתי.

מיקי רוזנטל: אנחנו כל-כך מפחדים.

<עידו סופר: תהיה פה פגיעה בחברות.

<עידו סופר: חבר הכנסת לוי, רק אני אומר - - -

מיקי רוזנטל: אתם עוד לא יודעים איך מדברים בוועדת הכספים.

<עידו סופר: בקשת

<עידו סופר: כם בדיון הקודם היתה ברורה.

<עידו סופר: אני לא חושב שיש צורך לעכב את התקציבים האלה.

<עידו סופר: כמובן שזאת זכותכם.

<עידו סופר: לשאלתך, יו"ר הוועדה - - -

מיקי לוי: אנחנו ממש נבהלנו מהיועץ המשפטי.

משה גפני: אני מבקש שתעצור.

משה גפני: אני רוצה לומר משהו מכיוון שאמרת.

מיקי רוזנטל: לא מדברים ככה.

משה גפני: רק רגע.

משה גפני: עם כל הכבוד, העברות שמגיעות לוועדת הכספים על-פי החוק, הן העברות שאנחנו לא מצביעים עליהן באופן אוטומטי ואנחנו מאשרים.

משה גפני: אנחנו לא סומכים עליכם בכל דבר ועניין.

משה גפני: נכון שיש פה קצת בעיה ולכן אני לא עיכבתי את המשרד להגנת הסביבה.

משה גפני: אבל התפקיד שלנו בעקבות הדיון הקודם, הסגירה של מפעל המחזור של אביב בנגב, הוא נזק שאנחנו חולקים עליכם מכל וכל.

משה גפני: חובתנו ולא זכותנו, לעכב את ההעברה הזאת.

משה גפני: חובתנו לעכב את ההעברה הזאת.

משה גפני: אם אתה מביא את מה שכותב אסי מסינג, או את מה שכותב יועץ משפטי אצלכם – כל הכבוד, אתם לא מעלינו.

משה גפני: שהוא יבין קודם על מה מדובר.

משה גפני: אין לאף אחד מאיתנו אינטרס באביב מחזור.

משה גפני: אין לנו שום בן דוד שעובד שם.

משה גפני: יש שם עובדים מסכנים שחיים בנגב, שהמדינה לא עשתה בשבילם כלום.

משה גפני: אנחנו מבקשים להציל את המפעל הזה ואתם אומרים לנו באטימות לב שאתם לא מעבירים.

משה גפני: זה לא עולה לדיון עכשיו.

משה גפני: אנחנו עוברים לפנייה הבא.

<קריאה: גפני, אתה מדבר על המשרד להגנת הסביבה.

<קריאה: פה מדובר על משרד הכלכלה שמחכה לתקציבים האלה.

<קריאה: למה לא לאשר?

<קריאה: אנחנו מחכים.

<קריאה: זה משהו קטן.

משה גפני: אנחנו בחו"ל.

מיקי לוי: לא שמעת את הסגנון.

מיקי לוי: חוק יסוד התקציב מקנה לוועדה הזאת על-פי חוק את הבסיס להצביע או לא להצביע.

מיקי לוי: אי-אפשר לבוא ולהגיד שעל-פרשנותו של היועץ המשפטי של משרד האוצר, הוועדה הזאת – דליחה.

מיקי רוזנטל: הייתי מבקש מכם למשוך את הדברים שאמרתם.

משה גפני: זה דבר נורא.

מיקי רוזנטל: אתם פוגעים בריבונות של הכנסת.

משה גפני: אתם חושבים שאנחנו מריונטה.

משה גפני: אסי מסינג יגיד לי מה להצביע?

מיקי רוזנטל: יועץ משפטי של משרד האוצר יכול להגיד שלכנסת אין ריבונות להחליט באופן ריבוני, כל חבר הכנסת מה הוא חושב.

מיקי רוזנטל: איזה מן טיעון זה?

מיקי רוזנטל: אתם הוצאתם אותי מדעתי.

משה גפני: אם לא הדיבורים האלה, אני הייתי מנסה לשכנע את החברים שהם הרוב כאן בוועדה.

משה גפני: הייתי מנסה לשכנע אותם שמדובר על משרד אחר.

משה גפני: אבל בעקבות הדברים שלך, אנחנו רוצים לגיד קבל עם ועולם וגם אני מצטרף אליהם.

משה גפני: אתם, באמצעות יועץ משפטי, לא תכתיבו לנו הצבעות.

משה גפני: עם כל הכבוד, לאף אחד משלושתנו פה אין אינטרס במחזור של חברת אביב ולא בעניין הזה.

משה גפני: אין לנו שום אינטרס בעניין הזה.

משה גפני: אנחנו נעשה מה שאנחנו מבינים.

משה גפני: אנחנו הריבון.

משה גפני: עם כל הכבוד ליועץ המשפטי שלכם, אז תגידו לו שיתכבד ויישב בביתו.

משה גפני: אל תשתמש בשם הזה בגלל שאתה עושה לו נזק.

<קריאה: אבל גפני, למה - - - למה אנחנו צריכים להיות בני ערובה?

משה גפני: למה?

משה גפני: ככה.

משה גפני: מספר פניה לוועדה 96.

<עידו סופר: חבר הכנסת גפני.

<עידו סופר: במידה וחברי הכנסת נפגעו מדברי אני רוצה להתנצל.

משה גפני: בוודאי שאני נפגעתי, למה הם?

<עידו סופר: מתנצל, חבר הכנסת רוזנטל וחבר הכנסת לוי.

<עידו סופר: הסיפא של דברי, שלא הספקתי להשלימה, היא שמדובר כאן על חברות שהתקציב שצריך לעבור – בעצם מעוכבים כאן תשלומים, גם במסלול שכר גבוה וגם בגז הטבעי.

<עידו סופר: לכן, רציתי לומר שלמרות שיש פה את הסיפור של אביב מחזור, שבקשתכם לקבלת תשובה כמובן שתיענה, אז יש כאן חשיבות למשק לאשר את הבקשה הזאת, תודה.

משה גפני: מספר פנייה 96.

<אייל טולדו: אני מאגף תקציבים.

<אייל טולדו: פניה תקציבית זאת נועדה לתקצוב של 11 מיליון שקלים בתקציב ההוצאה המותנית של משרד המשפטים בהתאם לפירוט שלהלן: תגבור של 4 מיליון שקלים בגין המעבר של גביית חובות העבר של רשות השידור לרשות האכיפה והגביה ותגבור הרשות לאיסור הלבנת הון ומימון טרור בעוד 7 מיליון נוספים, בהתאם להחלטת מועצת החילוט בנושא.

<אייל טולדו: כמו כן יש הסטות פנימיות בין התכנית של משרד המשפטים הראשי.

מיקי רוזנטל: אנחנו עד.

משה גפני: מי בעד אישור הפנייה?

משה גפני: הצבעה בעד – רוב נגד – אין נמנעים – אין פניה 96 אושרה.

משה גפני: הפניה אושרה.

משה גפני: פניה 99 עד 100 ו-102 עד 103.

<אייל טולדו: אני מאגף תקציבים.

<אייל טולדו: פניה תקציבית זאת נועדה לצורך תקצוב בסך 58,154,000 בהוצאה נטו ועוד 160,100,000 שקלים בהוצאה מותנית בהכנסה למשרד האוצר בהתאם לפירוט הבא: לתגבר את תקציב קרן מס רכוש ב-160,000,000 בגין ההחזרים שניתנו לשריפות.

<אייל טולדו: מדובר בתקצוב בהתאם לביצוע בפועל.

<אייל טולדו: בגין פסק דין מנירב שניתן בשלהי 2016, לתגבר את רשות המיסים בסך של 30 מיליון שקלים, על-מנת להחזיר כסף למייצגים שגבו מהם אגרות שלא כדין, בהתאם לפסק הסין.

<אייל טולדו: בנוסף, תגבור לפרויקטים ברשות המיסים בסך של 16,154,000 שקלים בגין עדכון אמדנים של פרויקטים שונים שעיקרם: היערכות להפעלת המכס בדואר מודיעין, היערכות לכניסה לבניין ג'נרי 2, תגבור מערך אבטחת המידע והסייבר ודחייה בהעלאת מערכת שער עולמי.

<אייל טולדו: כמו כן, תגבור של 10 מיליון שקלים לצורך יצירת מרכז מרכזי שמטרתו מציאת מודלים טובים לשכר עידוד.

<אייל טולדו: אחרון, תשלום בגין רואה חשבון מלווה לבית החולים לניאדו.

<אייל טולדו: החלטה בגין רואה החשבון המלווה התקבלה בתחילת 2017 ולכן זה מתוקצב בתקציב על שינוייו.

מיקי לוי: אדוני, אני מסכים עם כל הסעיפים שהוקראו פה מלבד סעיף אחד ואני מציע לא להביא להצבעה כי אנחנו נצביע נגד.

מיקי לוי: לוקחים 60 מיליון שקלים ממשרד הבריאות.

מיקי לוי: ששר האוצר ייקח את כל מה שביקשתם עכשיו מהרזרבה, כמו שהוא ידע לקחת מהרזרבה לאורך כל השנה החולפת והממונה על האוצר, חד צדדי, בניגוד לאישור של הוועדה הזאת, מוריד מהסטז'רים בפריפריה את מה שהיה מגיע להם.

מיקי לוי: אז תלכו ותיקחו מהרזרבה.

מיקי לוי: כל הסעיפים שאמרת הם סעיפים ראויים, אבל אתה לוקח כמעט 60 מיליון שקל ממשרד הבריאות - - -

<אייל טולדו: אתה מדבר על הפניה הזאת או על פניה אחרת.

<אייל טולדו: בפניה הזאת יש בסך-הכול 2 מיליון שקלים שעוברים ממשרד הבריאות לתשלום לרואה חשבון מלווה בבית החולים לניאדו.

<אייל טולדו: זה הסכום היחיד שעובר ממשרד הבריאות לתקציב של משרד האוצר.

<אייל טולדו: המטרה היא ראויה.

מיקי לוי: המטרה היא בהחלט ראויה.

מיקי לוי: כמה לוקחים ממשרד הבריאות סך-הכול?

<אייל טולדו: 2 מיליון שקלים.

מיקי לוי: והשאר מאיפה?

<אייל טולדו: השאר מגיע מסעיף 13, הוצאות שונות.

<אייל טולדו: יש שם עתודה לתשלום לפסקי דין וזהו.

<אייל טולדו: זה מסעיף 83.

מיקי לוי: טעות שלי.

משה גפני: מי בעד אישור הפניות?

משה גפני: הצבעה בעד – רוב נגד – אין נמנעים – אין פניות 99-100 ו-102-103 אושרו.

משה גפני: הפניות אושרו.

משה גפני: כעת רביזיה על פניה מספר 54, רשות מקרקעי ישראל.

משה גפני: מי בעד אישור הרביזיה?

משה גפני: מי נגד?

משה גפני: הצבעה בעד – אין נגד – רוב נמנעים – אין הרביזיה על פניה מספר 54 לא התקבלה.

משה גפני: הרביזיה לא התקבלה ולכן האישור למנהל מקרקעי ישראל אושר.